# Evropska snežna voluharica

### Iz Wikipedije, proste enciklopedije

Evropska snežna voluharica
Ohranitveno stanje taksona
potencialno ranljiv
Znanstvena klasifikacija

Kraljestvo: | Animalia (živali)
Deblo: | Chordata (strunarji)
Razred: | Mammalia (sesalci)
Red: | Rodentia (glodavci)
Naddružina: | Muroidea
Družina: | Muridae (miši, voluharice in hrčki) Musser & Carleton, 1992
Poddružina: | Arvicolinae (voluharice)
Pleme: | Arvicolini
Rod: | Chionomys (snežna voluharica)
Vrsta: | C. nivalis

Znanstveno ime
Chionomys nivalis (Martins, 1842)

Evropska snežna voluharica je razširjena v južni in srednji Evropi in manj v Aziji. V Sloveniji jo najdemo v Alpah, v dinarskem svetu in kraških območjih primorskega sveta. Obema območjema so skupne globoke apnenčaste skalne razpoke s hladnim zrakom. Ta ekološka posebnost je za snežno voluharico bolj odločilna kot nadmorska višina, saj je bila odkrita celo v najnižjih predelih Kraškega roba.

To je srednje velika voluharica z dolgo in fino dlako. Hrbet je sivo rjav, trebuh pa srebrno siv. Rep, ki je približno enak polovici trupa z glavo, je svetel in nejasno dvobarven. Tačke so svetle. Med vsemi voluharicami ima najdaljše brke.

Živi v skalnih razpokah v visokogorskem svetu. Najdemo pa jo tudi nižje, v bližini jamskega okolja (globoke skalne razpoke). Večinoma se izogiba gozda. Najbolj je aktivna ponoči. Dobro pleza po skalah. Hrani se z zelenimi deli rastlin in plodovi.

## [uredi] Razmnoževanje

Samica povrže mladiče od junija do avgusta, v nižjih legah pa tudi decembra. Imajo od 2-5 mladičev. Plenijo jih ujede, sove in podlasice.

## [uredi] Podvrste

Populacije snežne voluharice s posameznih gorskih območij so med seboj izolirane in se morfološko razlikujejo. Za snežne voluharice iz celotne Slovenije je značilen temen hrbet. Populacija iz Snežnika je v povprečju večja od tiste iz Julijskih Alp.

## [uredi] Reference

1. ^ Species factsheet - Chionomys nivalis. European Environment Agency (2007).

## [uredi] Zunanje povezave

- IBEX, Journal of mountain Ecology, No. 4 - Autumn 1997
- ITIS Standard Report Page: Chionomys nivalis

## [uredi] Viri

- Sesalci Slovenije, Boris Kryštufek, 1991
- Vretenčarji Slovenije, gradivo za vaje iz zoologije strunarjev, P.Trontelj, 2005, ISBN 961-242-029-7

Vzpostavljeno iz »http://sl.wikipedia.org../../../e/v/r/Evropska_sne%C5%BEna_voluharica.html«

Kategoriji: Voluharice | Favna Slovenije

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- Français
- Italiano
- Nederlands
- Polski